
ROMÂNIA
JUDEȚUL  DÂMBOVIȚA
PRIMĂRIA COMUNEI IEDERA
NR. 7057/06.10.2026

A N U NȚ
privind  organizarea concursului pentru ocuparea postului  contractual  vacant
de asistent social


Comuna  Iedera, județul Dâmbovița  organizează concurs în vederea ocupării unui post vacant de  ASISTENT  SOCIAL (COD COR 263501), pe perioadă determinată, timp de lucru 8 h/zi,40 ore/săptămână,  pe perioada de implementare a proiectului, „Furnizare de servicii integrate în comunitățile rurale - facilitarea accesului persoanelor vulnerabile la servicii de bază eficiente și de calitate ”, cod SMIS 339395, cofinanțat de Uniunea Europeană din Fondul Social European Plus, prin Programul Incluziune și Demnitate Socială 2021-2027”.


INFORMAȚII  GENERALE  PRIVIND  POSTUL


• Denumirea postului: Asistent social, Cod COR: 263501
• Nivelul postului: execuție, membru în Echipa Comunitară Integrată (ECI)
• Durata muncii: 8 ore/zi /40 ore/săptămână pe perioada de implementare a proiectului
• Locul de desfășurare a activității: sediul UAT/Centrul comunitar integrat și în comunitate (teren)
•Scopul principal al postului: 
        •Asistă persoanele aflate în nevoie și comunitatea, implicându-se în identificarea, înțelegerea, evaluarea corectă și soluționarea problemelor, în cadrul echipei comunitare integrate, pentru reducerea suprapunerilor, armonizarea resurselor și crearea unui proces sustenabil de ieșire din starea de sărăcie și dobândire a integrității sociale și economice;
   •Asigură managementul de caz în cadrul serviciilor comunitare integrate pentru combaterea sărăciei.


CONDIȚII GENERALE DE PARTICIPARE:

Condiții generale care trebuie îndeplinite de o persoană pentru a putea participa la concurs:

a. are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene, cu reședința în România;
b. cunoaște limba română, scris și vorbit;


c. are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
d. are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e. îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f. nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g. nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru 
săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h. nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

CONDIȚII SPECIFICE DE PARTICIPARE:
· Experiență specifică în domeniul postului: minim 2 ani
· Locul de desfășurare a activității: comunitățiiłe locale selectate din județ
·  Studii de specialitate: studii superioare absolvite cu diplomă de licență cu specializarea în asistență socială.
· Cunoștințe de operare/programare pe calculator (necesitate și nivel): MS Office, Excel, Word, Power Point - utilizator independent
Abilități, calități și aptitudini necesare:
· Competențe de comunicare scrisă și verbală, de relaționare;
· Abilități de lucru individual și în echipă;
· Moralitate, corectitudine, deschidere și flexibilitate în relațiile interumane;
· Perseverență, consecvență, abilități pentru munca în condiții de stres, în situații de urgență sau neprevăzute; atenție la detalii;
· Atitudine pozitivă, motivatoare;
· Abilități de analiză și sinteză;
· Competențe TIC în asistență socială.
Limbi străine solicitate: engleză(înțelegere, vorbire, scriere).


ATRIBUȚIILE POSTULUI:

    - realizează diagnoza socială la nivelul persoanei, grupului și comunității și elaborează programul de acțiuni comunitare privind combaterea sărăciei și excluziunii sociale;
    - realizează evaluarea riscurilor de excluziune socială, în primul rând a celor care necesită 

intervenție de urgență;

 -realizează evaluarea inițială și elaborează planul inițial de intervenție;
- colaborează cu ceilalți membrii ai echipei comunitare integrate pentru evaluarea nevoilor specifice și pentru coordonarea suportului oferit de fiecare în parte;
 -planifică și monitorizează implementarea activităților din diferite arii de intervenție, dar și armonizarea acestor intervenții și impactul sau schimbările care apar în urma intervențiilor;
 -solicită/participă la realizarea evaluării complexe;
 -revizuiește planul inițial de intervenție, în urma rezultatelor evaluării complexe;
 -elaborează, în colaborare cu membri ai echipei comunitare integrate, planurile individualizate de servicii comunitare integrate;
 -implementează/participă la implementarea planurilor individualizate, monitorizează implementarea acestora și le revizuiește, în calitate de responsabil de caz;
 - comunică rezultatele implementării planului de către toți specialiștii din domeniul furnizării serviciilor comunitare integrate, publice și private, din ariile de suport menționate în planul de intervenție;
 - pregătește și susține persoanele care trăiesc în sărăcie pentru a contacta serviciile de ocupare și a identifica și accesa resursele necesare pentru transport și participă la activitățile organizate de către serviciile de informare și consiliere profesională din cadrul agențiilor județene de ocupare a forței de muncă;
- aduce la cunoștința persoanelor apte de muncă, care au solicitat acordarea venitului minim de inserție, ca măsură de asistență socială în scopul prevenirii și combaterii sărăciei și riscului de excluziune socială, data și ora/intervalul orar al programării stabilite de agenția teritorială pentru ocuparea forței de muncă pentru a fi înregistrate în evidență ca persoane în căutarea unui loc de muncă și pentru elaborarea planului individual de mediere, cu respectarea prevederilor Normelor metodologice de aplicare a prevederilor Legii nr.196/2016 privind venitul minim de incluziune, aprobate prin Hotărârea Guvernului nr.1.154/2022, cu modificările și completările ulterioare;
- corelează resursele și suportul necesar legat de planificarea activităților de familie și viața profesională, resursele materiale, suportul din partea rețelelor comunitare, dezvoltarea competențelor sociale și relaționarea cu grupurile de suport în vederea îmbunătățirii condițiilor de locuit, eliberării documentelor de identitate, accesului la mijloace de transport, etc;
- inițiază în colaborare cu membri ai echipei comunitare integrate, programul de acțiuni comunitare pentru combaterea sărăciei și excluziunii sociale;
- realizează alte tipuri de intervenții care sunt în relație cu aria asistenței sociale sau care țin de responsabilitățile asistentului social pentru eliminarea cauzelor care generează și mențin starea de sărăcie și excluziune socială;
- după caz, asigură coordonarea personalului cu studii medii din domeniul asistenței sociale (tehnician în asistentă socială, lucrător social, etc).

- participă la activități de informare și comunicare organizate în cadrul proiectului și la cursuri de instruire pentru dezvoltarea competențelor necesare furnizării serviciilor comunitare integrate, în completarea competențelor profesionale de bază

-participă la întâlniri periodice (lunare/trimestriale) de instruire și supervizare a membrilor echipei comunitare;
-participă la întâlnirile săptămânale ale echipei comunitare integrate pentru analiza cazurilor aflate în asistență, a resurselor necesare, a eficienței instrumentelor și abordării procedurilor de lucru;
-participă la elaborarea raportului săptămânal pentru fiecare întâlnire a echipei comunitare integrate privind managementul de caz, privind problemele întâlnite pe parcursul implementării;
- testează, pilotează și participă la revizuirea metodologiilor și instrumentelor de furnizare integrată a serviciilor comunitare;
-asigură aplicarea mecanismului operațional de colaborare interinstituțională și de coordonare a serviciilor comunitare integrate;
-întocmește raportul lunar de activitate, conform prevederilor stabilite în contractul de subvenționare, pe perioada implementării proiectului;
-participă la schimburi de experiență și întâlniri locale și regionale între lucrătorii comunitari, diverși profesioniști, membri ai structurilor comunitare consultative, reprezentanți ai primăriilor și cu coordonatorii din cadrul unităților județene de suport și supervizare (DGASPC, DSP, CJRAE) etc;
-facilitează diseminarea informațiilor cu privire la proiect și a instrumentelor elaborate în cadrul proiectului la nivelul DGASPC/AJPIS/CJRAE/DSP și a rezultatelor aplicării acestora;
-comunică cu reprezentanții autorităților administrației publice locale pentru a se asigura de sustenabilitatea activităților din proiect, prin participarea la identificarea unor oportunități de finanțare nerambursabilă și scrierea de proiecte la nivel local;
-pregătește și depune dosarul pentru acreditarea SPAS, după caz;
-pregătește și depune dosarul pentru licențierea Serviciului de Asistență Comunitară (SAC);
-inițiază și elaborează propuneri de protocoale de colaborare pentru combaterea sărăciei și excluziunii sociale;
-elaborează proiectul de program de acțiuni comunitare pentru combaterea sărăciei și excluziunii sociale;
-identifică și accesează bănci de resurse pentru nevoile materiale ale unei familii (îmbrăcăminte, încălțăminte, rechizite, etc.) sau bănci de alimente;
-îndrumă persoanele vulnerabile participante la proiect cu privire la completarea formularului de grup țintă;
-strânge FGT de la persoanele vulnerabile și le transmit membrilor UJSS;
-elaborează documente resursă/de suport și le publică pe site-ul SPAS/etc. și/sau DGASPC pentru comunitate, în vederea combaterii sărăciei și excluziunii sociale.

Alte atribuții (specifice managementului de caz):
-elaborează planul inițial de intervenție pe baza evaluării inițiale exhaustive/complete a nevoilor (locuire, ocupare, educație, sănătate etc.), a riscurilor de excluziune socială pentru persoanele vulnerabile;
- coordonează și integrează toate activitățile destinate grupurilor vulnerabile, de organizare și gestionare a măsurilor de asistență socială specifice, realizate de către asistenții sociali, tehnicienii asistență socială și/sau diferiți specialiști, în acord cu obiectivele stabilite în planurile de intervenție;
 -contactează și colaborează cu asistentul medical comunitar/mediatorul sanitar, consilierul/mediatorul școlar, dar și cu alți specialiști din domeniul furnizării serviciilor publice și private din ariile de suport pentru evaluarea nevoilor în domeniile: ocupare, sănătate, educație, locuire, eliberarea documentelor de identitate;
-stabilește strategia de intervenție în echipa comunitară integrată și pregătirea planului de intervenție pentru prioritățile selectate;
-revizuiește planul de intervenție;
-evaluează impactul intervenției și stabilește următoarele priorități asupra cărora să se intervină;
-contactează serviciile și instituțiile cu responsabilități în furnizarea serviciilor publice specializate;
-evaluează impactul intervenției și stabilește următoarele priorități asupra cărora să se intervină pentru eliminarea totală a cauzelor care mențin starea de sărăcie și asigurarea sustenabilității intervenției.


     DOSARUL DE CONCURS :


a) formularul de înscriere la concurs care conține și declarația de consimțământ privind prelucrarea datelor cu caracter personal;
b) copia actului de identitate sau orice alt document care atestă identitatea, potrivit legii, după caz (semnată de candidat), aflat în teremen de valabilitate.
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări;
e) copiile documentelor care atestă îndeplinirea condițiilor specifice ale postului solicitate de autoritatea sau instituția publică, copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) curriculum Vitae, model comun european;
g) cazier judiciar sau o declarație pe propria răspundere că nu are antecedente penale (candidatul declarat admis la selecția dosarelor, care a depus la înscriere o declarație pe propria răspundere că nu are antecedente penale, are obligația de a completa dosarul de concurs cu originalul cazierului judiciar, cel mai târziu până la data primei probe a concursului);
h) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului. Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății.
i) certificatul de integritate comportamentală din care să reiasă că nu s-au comis infracțiuni prevăzute la art.1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;

Prin raportare la nevoile individuale, candidatul cu dizabilități poate înainta comisiei de concurs, în termenul prevăzut la art. 34 Hotărârea Guvernului nr. 1336/2022, propunerea sa privind instrumentele necesare pentru asigurarea accesibilității probelor de concurs.

Copiile de pe actele prevăzute la lit b) –e ) se prezintă însoțite de documentele originale  care se certifică cu mențiunea ,,conform cu originalul" de către secretarul comisiei de concurs .În situația în care  candidații transmit dosarele de concurs prin Poșta Română ,serviciul de curierat Rapid ,poșta electronică  sau platformele informatice ale instituțiilor  sau autoritaților publice ,candidații primesc  codul unic de identificare la o adresă de e-mail comunicată de către aceștia.


CALENDARUL DE DESFĂȘURARE A CONCURSULUI:



	Nr.
crt.
	Activitate
	Data
	Ora

	1
	Data postării/publicării anunțului 
	07.10.2026
	800

	2
	Data limită de depunere a dosarelor
	20.10.2026
	1600

	3
	Selecția dosarelor
	21.10.2026
	1000

	4
	Afișarea selecției dosarelor
	21.10.2026
	1400

	5
	Termen limită pentru depunerea contestațiilor privind selecția dosarelor 
	22.10.2026
	1400

	6
	Afișarea rezultatelor la contestații
	23.10.2026
	1400

	7
	Proba scrisă
	04.11.2026
	1000

	8
	Afișarea rezultatelor la proba scrisă
	04.11.2026
	1500

	9
	Termen limită contestații la proba scrisă
	05.11.2026
	1500

	10
	Afișarea rezultatelor la soluționarea contestațiilor la proba scrisă
	06.11.2026
	1200

	11
	Interviul
	09.11.2026
	1000

	12
	Afișarea rezultatelor la proba de interviu
	09.11.2026
	1500

	13
	Termen limită contestații la proba de interviu
	10.11.2026
	
1500

	14
	Afișarea rezultatelor la soluționarea contestațiilor la proba de interviu
	11.11.2026
	1400

	15
	Afișarea rezultatelor finale ale concursului
	11.11.2026
	1400



BIBLIOGRAFIE:
 
-Legea nr. 292/2011 a asistenței sociale, cu modificările și completările ulterioare;
-Legea nr. 272/2004 privind protecția și promovarea drepturilor copilului, republicată,cu modificările și completările ulterioare .
-Legea nr. 448/2006 privind protectia si promovarea drepturilor persoanelor cu handicap, cu modificăricările și completările ulterioare.
-Legea nr. 197 / 2012 privind asigurarea calităţii în domeniul serviciilor sociale cu modificările și completările ulterioare;
- Legea nr. 466/2004 privind Statutul asistentului social , cu modificările și completările ulterioare,
-Hotărârea de Guvern nr. 797/2017 pentru aprobarea regulamentelor-cadru de organizare şi funcționare ale serviciilor publice de asistență socială şi a structurii orientative de personal, (Anexa C), cu modificările și completările ulterioare.
-Ordinul nr. 29/2019 pentru aprobarea Standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecție a copilului și altor categorii de persoane adulte aflate în dificultate, precum și pentru serviciile acordate în comunitate, serviciile acordate în sistem integrat și cantinele sociale (Anexa 7), cu modificările și completările ulterioare.
- Ordinul nr. 393/630/4236/2017 din 13 martie 2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale şi combaterii sărăciei, modificat prin Ordinul nr. 2555/2023/25017/2485/4490/2024.
- Legea nr. 202/2002, privind egalitatea de sanse si de tratament intre femei si barbati, republicată, cu modificările şi completările ulterioare;
- Ordonanța de Urgență a Guvernului nr. 57/2019 privind Codul administrativ, cu modificările și completările ulterioare (Secțiunea a 4-a, Titlul III - Personalul contractual din autoritățile și instituțiile publice, CAP. I - Prevederi generale aplicabile personalului contractual din autoritățile și instituțiile publice CAP. III - Drepturi și obligații ale personalului contractual din administrația publică, precum și răspunderea acestuia).

     TEMATICA:
 
 -Legea nr. 292/2011 a asistenței sociale, cu modificările și completările ulterioare-integral;
 -Legea nr. 272/2004 privind protectia si promovarea drepturilor copilului, republicată, cu modificările și completărrile ulterioare -integral.
- Legea nr. 448/2006 privind protectia si promovarea drepturilor persoanelor cu handicap, cu modificările și completările ulterioare-integral,
- Legea nr. 197 / 2012 privind asigurarea calităţii în domeniul serviciilor sociale cu modificările și completările ulterioare-  integral;
- Legea nr. 466/2004 privind Statutul asistentului social, cu modificările și completările ulterioare-integral,
- Hotărârea de Guvern nr. 797/2017 pentru aprobarea regulamentelor-cadru de organizare şi funcționare ale serviciilor publice de asistență socială şi a structurii orientative de personal, cu modificările și completările ulterioare (Anexa C)-integral.
 - Ordinul nr. 29/2019 pentru aprobarea Standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecție a copilului și altor categorii de persoane adulte aflate în dificultate, precum și pentru serviciile acordate în comunitate, serviciile acordate în sistem integrat și cantinele sociale (Anexa 7)-integral.
-  Ordinul nr. 393/630/4236/2017 din 13 martie 2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale şi combaterii sărăciei, modificat prin Ordinul nr. 2555/2023/25017/2485/4490/2024-integral.
- Legea nr. 202/2002, privind egalitatea de sanse si de tratament intre femei si barbati, republicată, cu modificările şi completările ulterioare-integral;
- Ordonanța de Urgență a Guvernului nr. 57/2019 privind Codul administrativ, cu modificările și completările ulterioare (Secțiunea a 4-a, Titlul III - Personalul contractual din autoritățile și instituțiile publice, CAP. I - Prevederi generale aplicabile personalului contractual din autoritățile și instituțiile publice CAP. III- Drepturi și obligații ale personalului contractual din administrația publică, precum și răspunderea acestuia)-integral .


[bookmark: _Hlk237251194][bookmark: _Hlk237251691]     Concursul se organizează la sediul Primăriei comunei Iedera din str. Primăverii, nr.324,  comuna Iedera, sat Iedera de Jos, județul Dâmbovița , în data de 04.11.2026, ora 1000  proba scrisă. Interviul va avea loc în data de  09.11.2026, ora 1000
     Dosarele de concurs  se depun la sediul Primăriei comunei Iedera din str. Principală, nr.324,  comuna Iedera, sat Iedera de Jos, județul Dâmbovița, compartimentul resurse umane,  în termen de 10 zile lucrătoare de la data publicării anunțului, în perioada 07.10.2026- 20.10.2026, de luni până joi între orele  orele 800-1600 și vineri între orele 800-1400.
    Relații suplimentare se pot obține la sediul Primăriei comunei Iedera, sau la telefon : 0245662018,   e-mail:primaria.iedera@yahoo.com .
    Persoană de contact: Năstase  Lorena – inspector .
                                                                                                    
                                                                                                   PRIMAR,
                                                                                       Ing.  STOICA  CRISTIAN

